title: 2008/215/CE: Decizia Consiliului din 18 februarie 2008 de adoptare a Regulamentului de procedură al Comitetului Fondului European de Dezvoltare

text:
               19.3.2008

               RO

               Jurnalul Oficial al Uniunii Europene

               L 78/35

      DECIZIA CONSILIULUI

   din 18 februarie 2008
   de adoptare a Regulamentului de procedură al Comitetului Fondului European de Dezvoltare
   (2008/215/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul de parteneriat între membrii grupului de state din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit la Luxemburg la 25 iunie 2005 („Acordul de parteneriat ACP-CE”),
   având în vedere Acordul intern dintre reprezentanții guvernelor statelor membre, reuniți în cadrul Consiliului, privind finanțarea asistenței comunitare în cadrul financiar multianual pentru perioada 2008-2013, în conformitate cu Acordul de parteneriat ACP-CE, și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE (2) („acordul intern”), în special articolul 8 alineatul (5),
   având în vedere Regulamentul (CE) nr. 617/2007 al Consiliului din 14 mai 2007 privind punerea în aplicare a celui de-al zecelea Fond European de Dezvoltare în cadrul Acordului de parteneriat ACP-CE (3) („regulamentul de punere în aplicare a celui de-al zecelea FED”),
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană (4) („decizia de asociere a țărilor și teritoriilor de peste mări”),
   având în vedere propunerea Comisiei,
   DECIDE:
   Articolul 1
   Se adoptă Regulamentul de procedură al Comitetului Fondului European de Dezvoltare prevăzut în anexă.
   Articolul 2
   Până la intrarea în vigoare a acordului intern, Regulamentul de procedură al Comitetului Fondului European de Dezvoltare se aplică numai în ceea ce privește necesitățile de programare și procedurile decizionale conexe menționate în titlurile II și III din regulamentul de punere în aplicare a celui de-al zecelea FED și, în ceea ce privește țările și teritoriile de peste mări, în articolele 20 și 24 din decizia de asociere a țărilor și teritoriilor de peste mări.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 317, 15.12.2000, p. 3.

      (2)  JO L 247, 9.9.2006, p. 32.

      (3)  JO L 152, 13.6.2007, p. 1.

      (4)  JO L 314, 30.11.2001, p. 1. Decizie modificată prin Decizia 2007/249/CE a Consiliului (JO L 109, 26.4.2007, p. 33).

      ANEXĂ
      REGULAMENTUL DE PROCEDURĂ AL COMITETULUI FONDULUI EUROPEAN DE DEZVOLTARE
      Articolul 1
      Structură
      Comitetul Fondului European de Dezvoltare („comitetul”) este compus din delegațiile statelor membre („delegațiile”) și este prezidat de un reprezentant al Comisiei.
      Un reprezentant al Băncii Europene de Investiții participă la lucrările comitetului.
      Un reprezentant al Secretariatului General al Consiliului participă la ședințe în calitate de observator.
      Articolul 2
      Sesizarea comitetului
      (1)   Sesizarea comitetului are loc în cazurile și în conformitate cu procedurile stabilite în regulamentul de punere în aplicare a celui de-al zecelea FED și, după caz, în decizia de asociere a țărilor și teritoriilor de peste mări. Ținând seama de responsabilitățile conferite acestuia prin decizia de asociere a țărilor și teritoriilor de peste mări, comitetul este denumit în continuare „comitetul FED-TTPM”.
      (2)   Pe lângă cazurile de sesizare prevăzute la alineatul (1):

                  (a)

                  la fiecare ședință, Comisia înaintează comitetului o listă a deciziilor adoptate în perioada anterioară, în temeiul articolului 11 alineatul (2) și al articolului 12 din regulamentul de punere în aplicare a celui de-al zecelea FED;

                  (b)

                  comitetul este informat cât mai curând posibil cu privire la întârzierile sau dificultățile întâmpinate în punerea în aplicare a programelor anuale de acțiune, a programelor speciale de sprijin și a măsurilor speciale care ar putea implica angajamente suplimentare semnificative sau schimbări majore susceptibile să atragă sesizarea obligatorie în temeiul dispozițiilor regulamentului de punere în aplicare a celui de-al zecelea FED.

            Articolul 3
      Convocarea ședințelor
      (1)   Comitetul este convocat de către președintele acestuia, fie din proprie inițiativă, fie la cererea unui stat membru.
      (2)   Ședințele comune ale comitetului cu alte comitete pot fi convocate pentru a se discuta aspecte de interes comun aflate în sfera de competență respectivă a acestora.
      Articolul 4
      Ordinea de zi
      (1)   Președintele elaborează o propunere a ordinii de zi și o prezintă comitetului.
      (2)   Ordinea de zi face distincția între:

                  (a)

                  măsuri propuse cu privire la care se solicită avizul comitetului, în conformitate cu procedurile de gestionare prevăzute la articolul 11 alineatul (3) din regulamentul de punere în aplicare a celui de-al zecelea FED;

                  (b)

                  alte aspecte prezentate comitetului în temeiul articolului 11 alineatele (4) și (5) din regulamentul de punere în aplicare a celui de-al zecelea FED, fie la inițiativa președintelui, fie la solicitarea scrisă a unui membru al comitetului.

            (3)   Orice delegație poate solicita includerea unui punct pe ordinea de zi a ședințelor comitetului. Informațiile relevante privind aceste puncte pot fi oferite verbal.
      (4)   Ordinea de zi include aprobarea procesului-verbal al ședinței anterioare.
      Articolul 5
      Documentația care se trimite membrilor comitetului
      (1)   Președintele trimite membrilor comitetului o invitație la ședință, propunerea de ordine de zi și măsurile propuse asupra cărora se solicită avizul comitetului și orice alte documente de lucru, prin intermediul secretariatului, în limbile oficiale ale Comunității, de regulă cel târziu cu 15 zile lucrătoare înainte de data ședinței.
      (2)   În cazuri de urgență și în cazul în care măsurile care trebuie adoptate trebuie aplicate imediat, președintele poate, la cererea unui membru al comitetului sau din proprie inițiativă, să scurteze perioada menționată la alineatul (1) la cinci zile lucrătoare înainte de data ședinței.
      (3)   Cu titlu de excepție, în cazuri de extremă urgență justificate corespunzător (de exemplu, în cazul în care țara beneficiară se află într-o situație economică, socială și politică gravă, suferă o catastrofă naturală, o criză umanitară sau se află în situații de natură similară care necesită o reacție foarte rapidă), președintele poate, la cererea unui membru al comitetului sau din proprie inițiativă, să facă abstracție de termenele prevăzute la alineatele (1) și (2) de mai sus.
      (4)   Alineatele (2) și (3) nu se aplică documentelor de strategie și programelor indicative multianuale și nici modificărilor aduse acestora în urma evaluării intermediare și a evaluării finale menționate la articolele 4 și 5 din regulamentul de punere în aplicare a celui de-al zecelea FED.
      (5)   În cazul propunerilor prezentate, spre avizare, comitetului prin procedura orală, delegațiile ar trebui să informeze în scris secretariatul comitetului, cu cel puțin trei zile lucrătoare înainte de data ședinței, cu privire la:

                  (a)

                  punctele cu privire la care își pot da deja acordul de principiu și pe care le propun spre a fi incluse ca puncte A (cu sau fără observații sau solicitări de informații suplimentare) pe ordinea de zi menționată la articolul 4 alineatul (1); și

                  (b)

                  punctele cu privire la care consideră că este necesară discutarea acestora și pe care le propun spre a fi introduse ca puncte B.

            Delegațiile formulează observații sau cereri de informații suplimentare în scris și în același termen.
      Comisia furnizează informații suplimentare și răspunde oricăror observații, atunci când este posibil, în scris și înainte de ședința comitetului.
      Articolul 6
      Transmiterea documentelor de strategie către Adunarea Parlamentară Paritară
      În conformitate cu articolul 4 alineatul (5) din regulamentul de punere în aplicare a celui de-al zecelea FED, secretariatul comitetului transmite, spre informare, documentele de strategie către Adunarea Parlamentară Paritară, atunci când le trimite și delegațiilor comitetului.
      Articolul 7
      Avizul comitetului
      (1)   Atunci când un caz este înaintat comitetului spre avizare, acesta este dezbătut în condițiile și în conformitate cu procedura stabilită la articolul 11 alineatul (3) din regulamentul de punere în aplicare a celui de-al zecelea FED și la articolul 8 alineatele (2) și (3) din acordul intern.
      (2)   Atunci când se recurge la procedura orală și se face o schimbare substanțială sau se adaugă noi elemente faptice la propunerile de măsuri în timpul ședinței, președintele, din proprie inițiativă sau la cererea unui stat membru, poate amâna votul privind un anumit punct de pe ordinea de zi până la sfârșitul ședinței sau până la o ședință ulterioară.
      (3)   În cazul în care, în situația descrisă la alineatul (2), președintele respinge amânarea votului cerută de una sau mai multe delegații, aceasta (acestea) poate (pot) formula o rezervă, care poate fi retrasă în termen de maximum trei zile lucrătoare începând cu ziua următoare ședinței. Avizul comitetului se înregistrează ca definitiv la expirarea acestei perioade. Comisia informează statele membre cu privire la poziția definitivă adoptată de statul membru (statele membre) a cărui (ale căror) delegație (delegații) a (au) formulat o rezervă în cadrul comitetului.
      (4)   La cererea unei delegații, votul cu privire la un anumit punct poate fi amânat în cazul în care documentele referitoare la un anumit punct de pe ordinea de zi nu au fost transmise membrilor comitetului în termenul prevăzut la articolul 5 alineatele (1) și (2). În acest caz, președintele poate decide prelungirea perioadei de consultare până cel mult la sfârșitul ședinței următoare. Atunci când este necesar, se poate recurge la procedura scrisă prevăzută la articolul 11 din prezentul regulament de procedură.
      Cu toate acestea, la propunerea președintelui sau la cererea unui membru al comitetului, comitetul poate decide cu majoritatea simplă a membrilor săi să mențină acest punct pe ordinea de zi datorită caracterului urgent al problemei.
      (5)   În contextul unei examinări a programelor anuale de acțiune, orice delegație poate solicita retragerea unui proiect sau program din programul anual de acțiune. În cazul în care această solicitare este susținută de o minoritate de blocaj a delegațiilor, astfel cum este prevăzut la articolul 9 alineatul (3), coroborat cu articolul 8 alineatul (2) din acordul intern, programul anual de acțiune este adoptat de Comisie fără proiectul sau programul în cauză, în conformitate cu procedurile de gestionare menționate la articolul 11 alineatul (3) din regulamentul de punere în aplicare a celui de-al zecelea FED. Cu excepția cazului în care Comisia, în acord cu opiniile delegațiilor comitetului, nu dorește să continue proiectul sau programul retras, acesta va fi prezentat încă o dată comitetului în afara programului anual de acțiune sub forma unei propuneri financiare care se adoptă de Comisie în conformitate cu procedurile de gestionare stabilite la articolul 11 alineatul (3) din regulamentul de punere în aplicare a celui de-al zecelea FED.
      Articolul 8
      Schimbul de opinii
      (1)   În conformitate cu articolul 11 alineatul (4) din regulamentul de punere în aplicare a celui de-al zecelea FED, comitetul efectuează un schimb de opinii privind concluziile generale ale evaluărilor operaționale anuale și ale raportului anual menționate la articolul 14 alineatul (3) din regulamentul de punere în aplicare a celui de-al zecelea FED. Fiecare delegație poate, de asemenea, solicita un schimb de opinii privind evaluările menționate la articolul 15 alineatul (2) din regulamentul de punere în aplicare a celui de-al zecelea FED.
      Fiecare delegație poate invita Comisia, în orice moment, să furnizeze comitetului informații și să efectueze un schimb de opinii pe teme legate de atribuțiile descrise la articolul 11 alineatul (2) din regulamentul de punere în aplicare a celui de-al zecelea FED.
      (2)   Astfel de schimburi de opinii pot duce la formularea de către delegații a unor recomandări pe care Comisia le ia în considerare. Procesul-verbal al comitetului prezintă intervențiile făcute. O intervenție susținută de o majoritate calificată a delegațiilor, astfel cum este stipulat la articolul 8 alineatul (3), coroborat cu articolul 8 alineatul (2) din acordul intern, este înregistrată ca recomandare.
      Articolul 9
      Reprezentare și cvorum
      (1)   Fiecare delegație este considerată un singur membru al comitetului. Fiecare stat membru decide componența delegației sale și informează președintele cu privire la aceasta.
      (2)   Cu aprobarea președintelui, delegațiile pot fi însoțite de experți neguvernamentali, pe cheltuiala statului membru în cauză. Aprobarea președintelui se bazează pe notificarea în scris, în prealabil, a secretariatului comitetului de către delegații cu privire la intenția acestora de a fi însoțite de experți pentru un anumit punct de pe ordinea de zi. În cazul în care președintele nu are obiecții cu privire la participarea unui expert înaintea respectivei ședințe a comitetului, se consideră că permisiunea este acordată.
      (3)   O delegație poate, dacă este necesar, să reprezinte cel mult un al doilea stat membru. Președintele comitetului este informat în scris, cel târziu până la începerea ședinței, de delegația care este reprezentată.
      (4)   Cvorumul necesar pentru ca deliberările comitetului să fie valabile este cel care permite emiterea unui aviz cu majoritate calificată în conformitate cu articolul 11 alineatul (3) din regulamentul de punere în aplicare a celui de-al zecelea FED.
      Articolul 10
      Admiterea terților
      (1)   Președintele poate decide să audieze experți cu privire la anumite puncte de pe ordinea de zi, la cererea unei delegații sau din proprie inițiativă.
      (2)   Respectivii experți și cei menționați la articolul 9 alineatul (2) nu sunt prezenți și nu iau parte la vot.
      Articolul 11
      Procedura scrisă
      (1)   În cazul în care măsurile propuse sunt supuse unei proceduri scrise, delegațiile au la dispoziție 15 zile lucrătoare de la trimiterea propunerilor pentru a adopta o poziție. Orice delegație a comitetului care nu își exprimă opoziția sau intenția de a se abține înainte de termenul stabilit în scrisoare se consideră că și-a dat acordul tacit cu privire la propunere.
      În cazuri de urgență sau extremă urgență, se aplică termenele prevăzute la articolul 5 alineatele (2) și (3). Cazul de urgență sau extremă urgență trebuie justificat corespunzător, în scris, de către Comisie. În cazuri de extremă urgență, se consideră că delegațiile și-au dat acordul numai în cazul în care acesta a fost notificat în mod expres. Absența notificării în termen de 48 de ore se consideră abținere.
      (2)   Cu toate acestea, în cazul în care un membru al comitetului solicită ca propunerile de măsuri să fie luate în discuție în cadrul unei ședințe a comitetului, procedura scrisă se încheie și măsurile propuse se reportează pentru ședința următoare a comitetului.
      (3)   Comisia informează în scris membrii comitetului cu privire la rezultatul procedurii scrise imediat după adoptarea deciziei în cauză.
      Articolul 12
      Secretariatul
      Serviciile de secretariat pentru comitet sunt asigurate de către Comisie.
      Articolul 13
      Procesul-verbal și raportul de sinteză al ședințelor
      Procesul-verbal al fiecărei ședințe se elaborează sub supravegherea președintelui și conține opiniile exprimate cu privire la măsurile propuse și pozițiile exprimate în timpul ședinței. Procesul-verbal se trimite membrilor comitetului în termen de 15 zile lucrătoare.
      Delegațiile transmit președintelui orice observații scrise pe care le au cu privire la procesul-verbal. Comitetul este informat asupra acestui fapt; în cazul în care există puncte de vedere divergente, modificarea propusă se discută în cadrul comitetului. În cazul în care dezacordul persistă, modificarea propusă se anexează la procesul-verbal.
      Articolul 14
      Lista de prezență
      (1)   La fiecare ședință, președintele întocmește o listă de prezență specificând autoritățile sau organismele din care fac parte participanții. Lista de prezență va fi distribuită participanților pe parcursul ședinței.
      (2)   La începutul fiecărei ședințe, oricare delegație a cărei participare la lucrările comitetului reprezintă un conflict de interese cu privire la un anumit punct de pe ordinea de zi trebuie să informeze președintele cu privire la această situație. Membrii delegațiilor care nu aparțin unei anumite autorități sau organizații dintr-un stat membru trebuie să semneze o declarație care atestă că participarea lor nu creează niciun conflict de interese.
      În cazul unui asemenea conflict de interese, membrul în cauză trebuie să se retragă, la cererea președintelui, atunci când se discută punctele relevante de pe ordinea de zi.
      Articolul 15
      Corespondența
      (1)   Corespondența privind comitetul este adresată Comisiei, în atenția secretariatului comitetului.
      (2)   Corespondența adresată delegațiilor de către secretariat se transmite și reprezentantului permanent al statului membru în cauză, pe calea electronică cea mai rapidă și mai sigură.
      (3)   În afară de situațiile excepționale, corespondența dintre Comisie și delegații se trimite în ambele direcții prin mijloacele informatice prevăzute în acest scop.
      Articolul 16
      Transparența
      (1)   Principiile și condițiile care privesc accesul public la documente, care se aplică în cazul Comisiei, se aplică și în cazul comitetului FED. În cazul în care o asemenea solicitare se trimite unui stat membru, acesta trebuie să acționeze în conformitate cu articolul 5 din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (1).
      (2)   Lucrările comitetului au caracter confidențial pentru toți participanții.
      Articolul 17
      Cheltuieli de funcționare
      (1)   Cheltuielile de funcționare ale comitetului, inclusiv cele de călătorie ale unui participant pentru fiecare stat membru, sunt suportate de Comisie.
      În cazul în care alocația financiară o permite și în limitele acesteia, Comisia acoperă cheltuielile de călătorie pentru doi membri ai delegației care prezintă o cerere în acest sens.
      (2)   Comisia este autorizată să ramburseze cheltuielile de cazare și transport ale experților invitați în temeiul articolului 8 alineatul (1).
      (3)   Comisia pune la dispoziția comitetului spațiul și resursele materiale necesare desfășurării activității acestuia.

         (1)  JO L 145, 31.5.2001, p. 43.


title: Decizia 2005/821/PESC a Consiliului din 21 noiembrie 2005 de modificare a Deciziei 2004/658/PESC privind dispozițiile financiare aplicabile bugetului general al Agenției Europene de Apărare

text:
Anunţ juridic important

|

32005D0821

Official Journal L 305 , 24/11/2005 P. 0043 - 0043 Official Journal L 175 , 29/06/2006 P. 0075 - 0075

		20051121Decizia 2005/821/PESC a Consiliuluidin 21 noiembrie 2005de modificare a Deciziei 2004/658/PESC privind dispozițiile financiare aplicabile bugetului general al Agenției Europene de ApărareCONSILIUL UNIUNII EUROPENE,având în vedere Acțiunea comună 2004/551/PESC a Consiliului din 12 iulie 2004 privind instituirea Agenției Europene de Apărare [1], în special articolul 18 alineatul (1),întrucât:(1) La 13 septembrie 2004, Consiliul a adoptat Decizia 2004/658/PESC de stabilire a dispozițiilor financiare aplicabile bugetului general al Agenției Europene de Apărare [2].(2) La 23 mai 2005, comitetul director al Agenției Europene de Apărare a recomandat Consiliului prelungirea de la unu la doi ani a perioadei în care comitetul director ar trebui să examineze și, după caz, să modifice aceste dispoziții financiare.(3) Decizia 2004/658/PESC ar trebui modificată în consecință,DECIDE:Articolul 1La articolul 1 din Decizia 2004/658/PESC, a doua teză se înlocuiește cu următorul text:"Comitetul director examinează sau modifică, după caz, aceste dispoziții financiare până la 31 decembrie 2006."Articolul 2Prezenta decizie produce efecte la data adoptării.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 21 noiembrie 2005.Pentru ConsiliuPreședinteleJ. Straw[1] JO L 245, 17.7.2004, p. 17.[2] JO L 300, 25.9.2004, p. 52.--------------------------------------------------


title: 2009/711/CE: Decizia Consiliului din 14 septembrie 2009 de numire a unui membru olandez în cadrul Comitetului Regiunilor

text:
               19.9.2009

               RO

               Jurnalul Oficial al Uniunii Europene

               L 247/12

      DECIZIA CONSILIULUI

   din 14 septembrie 2009
   de numire a unui membru olandez în cadrul Comitetului Regiunilor
   (2009/711/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Țărilor de Jos,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor devine vacant ca urmare a demisiei doamnei Johanna MAIJ-WEGGEN,

         DECIDE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   doamna Karla M.H. PEIJS, Commissaris van de Koningin van de provincie Zeeland.
   Articolul 2
   Prezenta decizie produce efecte de la data adoptării.

      Adoptată la Bruxelles, 14 septembrie 2009.

            Pentru Consiliu

            Președintele

         C. MALMSTRÖM

      (1)  JO L 56, 25.2.2006, p. 75.


title: Decizia Consiliului din 22 septembrie 2003 privind încheierea unui Acord de reînnoire a Acordului de cooperare în domeniul științei și al tehnologiei între Comunitatea Europeană și Ucraina

text:
Anunţ juridic important

|

32003D0737

Jurnalul Oficial L 267 , 17/10/2003 p. 0024 - 0024 ediţie specială în limba cehă capitol 11 volum 48 p. 64  - 64 ediţie specială în limba estonă capitol 11 volum 48 p. 64  - 64 ediţie specială în limba maghiară capitol 11 volum 48 p. 64  - 64 ediţie specială în limba lituaniană capitol 11 volum 48 p. 64  - 64 LV.ES capitol 11 volum 48 p. 64  - 64 MT.ES capitol 11 volum 48 p. 64  - 64 PL.ES capitol 11 volum 48 p. 64  - 64 SK.ES capitol 11 volum 48 p. 64  - 64 ediţie specială în limba slovenă capitol 11 volum 48 p. 64  - 64

		20030922Decizia Consiliuluidin 22 septembrie 2003privind încheierea unui Acord de reînnoire a Acordului de cooperare în domeniul științei și al tehnologiei între Comunitatea Europeană și Ucraina(2003/737/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 170 paragraful al doilea, coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Acordul de cooperare în domeniul științei și al tehnologiei între Comunitatea Europeană și Ucraina a fost semnat la Copenhaga la 4 iulie 2002.(2) Articolul 12 litera (b) din acord prevede că acordul urmează să fie încheiat pe o perioadă inițială care se încheie la 31 decembrie 2002 și poate fi reînnoit de comun acord între părțile pentru perioade suplimentare de câte cinci ani.(3) Prin scrisoarea din 15 octombrie 2002, Ministerul Afacerilor Externe al Ucrainei a solicitat reînnoirea acordului menționat anterior pentru o perioadă suplimentară de cinci ani. Părțile la acord consideră că reînnoirea cât mai repede cu putință a acordului în cauză ar fi în interesul lor reciproc.(4) Conținutul material al acordului reînnoit va fi identic cu conținutul material al acordului care tocmai a expirat.(5) Acordul de reînnoire a Acordului de cooperare în domeniul științei și al tehnologiei între Comunitatea Europeană și Ucraina se cuvine a fi aprobat în numele Comunității,DECIDE:Articolul 1Acordul de reînnoire a Acordului de cooperare în domeniul științei și al tehnologiei între Comunitatea Europeană și Ucraina pentru o perioadă suplimentară de cinci ani se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită să semneze acordul în vederea exprimării consimțământului Comunității de a-și asuma obligații.Adoptată la Bruxelles, 22 septembrie 2003.Pentru ConsiliuPreședinteleF. Frattini[1] Avizul Parlamentului European din 1 iulie 2003 (nepublicat încă în Jurnalul Oficial).--------------------------------------------------


title: Decizia Comisiei din 17 martie 1999 adoptată în temeiul dispozițiilor Regulamentului (CE) nr. 3286/94 al Consiliului, privind sistemul brazilian de licențe de import neautomate și aplicarea acestuia [notificată cu numărul C(1999) 607]

text:
Anunţ juridic important

|

31999D0234

Jurnalul Oficial L 086 , 30/03/1999 p. 0022 - 0025 ediţie specială în limba cehă capitol 11 volum 31 p. 85  - 88 ediţie specială în limba estonă capitol 11 volum 31 p. 85  - 88 ediţie specială în limba maghiară capitol 11 volum 31 p. 85  - 88 ediţie specială în limba lituaniană capitol 11 volum 31 p. 85  - 88 LV.ES capitol 11 volum 31 p. 85  - 88 MT.ES capitol 11 volum 31 p. 85  - 88 PL.ES capitol 11 volum 31 p. 85  - 88 SK.ES capitol 11 volum 31 p. 85  - 88 ediţie specială în limba slovenă capitol 11 volum 31 p. 85  - 88

		19990317Decizia Comisieidin 17 martie 1999adoptată în temeiul dispozițiilor Regulamentului (CE) nr. 3286/94 al Consiliului, privind sistemul brazilian de licențe de import neautomate și aplicarea acestuia[notificată cu numărul C(1999) 607](1999/234/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 3286/94 al Consiliului din 22 decembrie 1994 privind adoptarea procedurile comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC) [1], modificat prin Regulamentul (CE) nr. 356/95 [2], în special articolele 13 și 14,după consultarea Comitetului consultativ,întrucât:A. PROCEDURĂ(1) La 12 ianuarie 1998, Comisia a fost sesizată cu o plângere în aplicarea articolului 4 din Regulamentul (CE) nr. 3286/94 (denumit în continuare "regulament"). Plângerea a fost depusă de către Febeltex (Federația belgiană a industriei textilelor).(2) Reclamanta susținea că sistemul brazilian de licențe de import neautomate și, în special, punerea sa în aplicare prin impunerea unor condiții de plată și a unor prețuri minime la import sunt incompatibile cu diverse dispoziții ale Acordului de instituire a Organizației Mondiale de Comerț (denumit în continuare "Acordul OMC") și anexele sale. Reclamanta solicita Comisiei să ia măsurile necesare pentru a convinge Brazilia să abroge acest sistem.(3) Plângerea conținea probe suficiente pentru a justifica deschiderea unei proceduri comunitare de examinare în conformitate cu articolul 8 din regulament. Prin urmare, o astfel de procedură a fost deschisă la 27 februarie 1998 [3].(4) În urma deschiderii procedurii de examinare, Comisia a procedat la o anchetă aprofundată în fapt și în drept privind sistemul brazilian de licențe de import care se aplică produselor textile. Pe baza rezultatelor acestei anchete, Comisia a ajuns la următoarele concluzii.B. REZULTATE PRIVIND EXISTENȚA UNEI BARIERE ÎN CALEA COMERȚULUI(5) Ancheta a stabilit că sistemul de licențe de import practicat de Brazilia este un sistem în sensul articolului 3 alineatul (1) din Acordul OMC privind procedurile în materie de licențe de import care ar trebui, în consecință, să fie conforme cu dispozițiile acestui acord, precum și cu normele stabilite prin GATT 1994.(6) Legislația braziliană privind sistemul de licențe de import neautomate este compusă din următoarele acte:- Decreto 660 din 25 septembrie 1992 (de instituire a Sistema Integrado de Comércio Exterior, Siscomex);- Portaria Interministerial 291 (Ministerul Finanțelor/Ministerul Industriei și Comerțului) din 12 decembrie 1996 (privind prelucrarea operațiunilor de import prin intermediul Siscomex);- Portaria Secex 21 din 12 decembrie 1996 (privind punerea în aplicare a operațiunilor de import prin intermediul Siscomex, inclusiv controlul prețurilor) și- Comunicados Decex de întocmire a listei cu mărfurilor aflate sub incidența licențelor de import neautomat, texte care au fost completate de Comunicado Decex 37 din 17 decembrie 1997.Sistemul brazilian este, cu toate acestea, foarte flexibil: pot fi adăugate produse noi, printr-o simplă decizie a Ministerului Industriei, Comerțului și Turismului, în lista cu produsele pentru care se solicită o licență de import neautomată.(7) Sistemul brazilian de licențe este administrat de un instrument informatizat denumit Siscomex. Acordarea licențelor de import pentru produsele textile de proveniență din Comunitate se subordonează direct unei serii de prețuri minime și de condiții de plată impuse la import. În cazul în care informațiile dintr-o declarație de import nu sunt conforme cu cele adoptate și integrate de către autoritățile braziliene în Siscomex, cererile de licențe de import nu sunt prelucrate, iar importatorului i se solicită să contacteze agenția locală a Departamentului pentru Comerț Exterior din Ministerul Industriei, Comerțului și Turismului (Decex).(8) Legislația braziliană care instituie acest sistem nu cuprinde nici o trimitere la decizia pusă în aplicare în cadrul procedurii de acordare a licențelor. Serviciile Comisiei au descoperit existența unor norme și instrucțiuni administrative interne privind impunerea condițiilor de plată și a prețurilor minime la import, norme care sunt aplicate în cadrul administrării sistemului de licențe de import în Brazilia. Aceste norme nu sunt publicate, astfel încât administrațiile publice și comercianții nu pot avea cunoștință despre ele. Nu există, în afară de aceasta, nici o posibilitate de cale de atac împotriva unor astfel de reglementări oficiale.(9) În cazul în care Siscomex nu prelucrează solicitările de acordare a licențelor de import care nu îndeplinesc condițiile de plată și prețurile minime, nu se ia nici o decizie formală, astfel încât solicitările în cauză rămân în suspensie pe o perioadă nedefinită.(10) Sistemul brazilian nu pare să urmărească punerea în aplicare a vreunei măsuri compatibile cu GATT, singura sa funcție fiind de a aplica și administra procedurile de import ca un instrument de politică comercială, în scopul de a restrânge fluxul importurilor de produse textile în Brazilia. În urma examinării s-a arătat, de asemenea, că acest sistem permite autorităților braziliene să decidă în mod discreționar și arbitrar refuzarea acordării licențelor de import pentru motive oficiale și nepublicate. Prin impunerea unor condiții de plată și a unor prețuri minime ca o condiție a eliberării licențelor, Brazilia a limitat în mod semnificativ importurile de produse originare din Comunitate și a descurajat un număr mare de potențiali clienți care să cumpere produse europene.(11) Brazilia nu a transmis, încă, o parte a legislației aplicabile (Comunicado Decex 37 din 17 decembrie 1997). Cealaltă parte a fost transmisă, dar cu o întârziere de mai mult de un an și numai după deschiderea prezentei proceduri de examinare de către Comisie în baza regulamentului. În această comunicare, anumite informații esențiale, de altfel, au fost omise (de exemplu, lista cu produsele subordonate procedurilor de acordare a licențelor).(12) În aceste circumstanțe, Comisia consideră că afirmațiile reclamantei sunt întemeiate și că practicile folosite de către Brazilia constituie un obstacol în calea comerțului, în sensul articolului 2 alineatul (1) din regulament, în măsura în care acestea contravin următoarelor dispoziții:- articolele X.1 și XI.1 din GATT;- articolul 1 alineatul (3), articolul 3 alineatul (2), articolul 3 alineatul (5) litera (f) și articolul 5 din Acordul privind procedurile în materie de licențe de import al OMC.(13) Comisia consideră, cu toate acestea, că trimiterea la temeiurile juridice sus-menționate nu exclude calea de atac la oricare altă dispoziție aplicabilă a Acordului OMC și a acordurilor anexate care ar putea fi utilă în procedurile în fața OMC.C. CONSTATĂRI PRIVIND EFECTELE COMERCIALE DEFAVORABILE(14) Ancheta Comisiei a evidențiat potențialul considerabil pe care îl reprezintă piața braziliană pentru produsele competitive exportate de producătorii comunitari. În această privință, principalele constatări privind efectele comerciale defavorabile provocate de practicile incriminate arată că sistemul de licențe de import neautomate practicate de Brazilia constituie o barieră importantă în calea accesului mai multor produse textile din Comunitate pe piața braziliană.(15) Ancheta ce a avut ca obiect produsele incluse la capitolele 50-63 din Nomenclatura Combinată a arătat că sistemul brazilian are efecte variabile, în funcție de categoriile de produse. În general, exportul comunitar de produse textile în Brazilia nu a înregistrat, în pofida potențialului important pe care îl reprezintă piața braziliană, nici o creștere notabilă între 1996 și 1997, în special în raport cu exporturi efectuate pe piețe similare din America de Sud.(16) În special, instituirea sistemului de licențe de import neautomate și modalitățile de aplicare prin impunerea unor condiții de plată și a unor prețuri minime au atras după sine, începând din 1997 (în unele cazuri, începând din 1996), o scădere a exportului, din Uniunea Europeană către Brazilia, de anumite produse textile, precum pânză de saltele (coduri NC: 55162310 și 52104900), fire pentru tapiserie (cod NC: 58063210), cuvertură de pat (și produse înrudite) (cod NC: 63023290), materiale sintetice tricotate pentru perdele (cod NC: 60024311), țesături din fire artificiale discontinue pentru îmbrăcăminte sport (de exemplu, lyocell, elastan) (cod NC: 55161300).(17) Practicile braziliene incriminate au cauzat, pentru anumiți exportatori comunitari de produse textile, o importantă scădere a competitivității pe piața braziliană. Aceasta a fost deosebit de pronunțată în special în categoria produselor precum pânza de saltele, țesăturile pentru perdele sau firele pentru tapiserie, care au fost supuse unor prețuri minime la import.(18) Punerea în aplicare a măsurilor contestate, pentru un mare număr de cazuri, a provocat o scădere notabilă a numărului de clienți brazilieni și a importanței acestora, precum și a numărului și volumului de comenzi primite și confirmate.(19) Pe de altă parte, impunerea prețurilor minime a redus în mod substanțial gama de produse admise la export în Brazilia. Cu alte cuvinte, către această țară nu mai pot fi exportate produse al căror preț de export este prea scăzut în raport cu prețul minim cerut, pentru că nu ar mai fi competitive la acest nivel de preț superior. Acest tip de situație se întâlnește adesea, fapt ce are o relevanță deosebită în cazul produselor cu preț mic pentru care există o concurență locală puternică. În consecință, importatorul brazilian va avea tendința să achiziționeze produsul fabricat pe plan local care, fără impunerea unor prețuri minime, va fi mai costisitor decât produsul textil echivalent originar din Comunitate.(20) Necesitatea de modificare a specificației tehnice sau a compoziției produsului constituie un alt efect comercial defavorabil producătorilor/exportatorilor comunitari de produse textile. Aceasta este dictată de nevoia de a se conforma prețurilor minime impuse. În unele cazuri, modificarea specificației tehnice este singura modalitate prin care se poate obține un produs al cărui preț corespunde prețului minim prescris, dar care rămâne viabil din punct de vedere economic. În această privință, s-au adus la cunoștința serviciilor Comisiei cazuri – cum este cel al pânzei pentru saltele – în care a trebuit să se modifice procentul de bumbac, de mătase artificială, de poliester etc. al unui produs, recurgându-se adesea la o altă materie primă (de exemplu mătasea artificială) sau utilizând o altă materie primă care modifică greutatea produsului pe metru pătrat (de exemplu, polipropilena).(21) Utilizarea de către Brazilia a sistemului de licențe de import neautomate ca instrument de politică comercială care are drept scop controlul fluxurilor comerciale se traduce, în unele sectoare ale industriei textile, printr-o transformare completă a condițiilor pieței, care s-a soldat uneori cu o cvasiînchidere a pieței braziliene în ceea ce privește exportatorii comunitari de produse textile. Spre exemplu, prețul de import minim de 20 dolari americani pe kilogram (USD/kg) impus de către autoritățile braziliene pentru importul de pânză de saltele din jacard clasificată cu codul NC 55162310 reprezintă mai mult de dublul prețului de vânzare normal al acestui produs (adică 8 la 11 USD/kg). O asemenea majorare de preț a provocat o scădere importantă a competitivității pe piața braziliană pentru exportatorii comunitari ai acestui produs textil de uz gospodăresc.(22) În consecință, Comisia a concluzionat că efectele sus-menționate constituie efecte comerciale negative în sensul articolului 2 alineatul (4) din regulament.D. INTERESUL COMUNITĂȚII(23) În decursul ultimilor doi ani, exportatorii și producătorii europeni au depus trei plângeri împotriva practicilor comerciale braziliene cu efect restrictiv asupra exporturilor comunitare de diferite produse (tablă de oțel, produse textile și sorbitol). Aceste practici par să vizeze, în condiții lipsite de transparență, anumite sectoare sensibile și sunt rezultatul unui proces de decizie foarte flexibil. Din acest motiv, Comunitatea trebuie să abordeze de o manieră globală sistemul brazilian.(24) Pe de altă parte, asigurarea că partenerii OMC își respectă în totalitate obligațiile este un aspect de cea mai mare importanță pentru Comunitate, ce a contractat, la rândul său, aceleași obligații. În vederea unei bune funcționări a unui sistem comercial multilateral, este necesar să se abordeze în mod sistematic toate practicile care sunt incompatibile cu normele OMC.(25) În ceea ce privește cauza Febeltex, ținând cont de importanța industriei textile pentru Comunitate în ansamblu și de necesitatea de a permite produselor textile europene să beneficieze de accesul în condiții echitabile pe piața țărilor terțe, Comunitatea trebuie să conteste de îndată sistemul brazilian de licențe neautomat, în conformitate cu dispozițiile aplicabile ale Acordului referitor la procedurile privind licențele de import, cu dispozițiile GATT din 1994 și ale Memorandumului de acord OMC privind regulile și procedurile de soluționare a litigiilor.E. CONCLUZII ȘI MĂSURI DE ADOPTAT(26) S-au organizat reuniuni și s-au schimbat scrisori cu autoritățile braziliene competente pentru a se discuta despre această problemă și pentru a se identifica o soluție pe cale amiabilă, dar autoritățile braziliene nu au prezentat nici o propunere în acest sens.(27) În aceste circumstanțe, interesul Comunității impune deschiderea unei proceduri de soluționare a litigiului în cadrul OMC,DECIDE:Articolul 1(1) Sistemul de licențe neautomate, precum și impunerea unor prețuri minime și a unor condiții de plată astfel cum sunt practicate de Brazilia sunt incompatibile cu obligațiile care îi revin acestei țări în conformitate cu Acordul de la Marrakech de instituire a Organizației Mondiale a Comerțului și constituie un "obstacol în calea comerțului" în sensul articolului 2 alineatul (1) din Regulamentul (CE) nr. 3286/94.(2) Comunitatea va demara o acțiune împotriva Braziliei, în conformitate cu Memorandumul de acord OMC privind regulile și procedurile de soluționare a litigiilor și cu alte dispoziții aplicabile ale OMC cu scopul de a obține eliminarea acestui obstacol din calea comerțului.Articolul 2Prezenta decizie se aplică de la data publicării în Jurnalul Oficial al Comunităților Europene.Adoptată la Bruxelles, 17 martie 1999.Pentru ComisieLeon BrittanVicepreședinte[1] JO L 349, 31.12.1994, p. 71.[2] JO L 41, 23.2.1995, p. 3.[3] Aviz de deschidere a unei proceduri de examinare privind un obstacol în calea comerțului, în sensul Regulamentului (CE) nr. 3286/94 al Consiliului, constând din practici comerciale menținute de Brazilia în cadrul comerțului cu produse textile (JO C 63, 27.2.1998, p. 2).--------------------------------------------------


title: 2013/696/PESC: Decizia EUTM Mali/2/2013 a Comitetului politic și de securitate din 12 noiembrie 2013 privind instituirea Comitetului contribuitorilor pentru misiunea militară a Uniunii Europene în vederea unei contribuții la instruirea forțelor armate maliene (EUTM Mali)

text:
               30.11.2013

               RO

               Jurnalul Oficial al Uniunii Europene

               L 320/31

         DECIZIA EUTM MALI/2/2013 A COMITETULUI POLITIC ȘI DE SECURITATE
   din 12 noiembrie 2013
   privind instituirea Comitetului contribuitorilor pentru misiunea militară a Uniunii Europene în vederea unei contribuții la instruirea forțelor armate maliene (EUTM Mali)
   (2013/696/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 8 alineatul (5),
   întrucât:

               (1)

               În temeiul articolului 8 alineatul (5) din Decizia 2013/34/PESC, Consiliul a autorizat Comitetul politic și de securitate (COPS) să adopte decizii relevante privind instituirea unui comitet al contribuitorilor (CoC) pentru misiunea militară a Uniunii Europene în vederea unei contribuții la instruirea forțelor armate maliene (EUTM Mali).

               (2)

               Concluziile Consiliului European de la Nisa din 7, 8 și 9 decembrie 2000 ale celui de la Bruxelles din 24 și 25 octombrie 2002 au stabilit mecanismele pentru participarea statelor terțe la operațiile de gestionare a crizelor și pentru instituirea unui CoC.

               (3)

               CoC ar trebui să reprezinte un for de dezbatere a tuturor problemelor, legate de gestionarea EUTM Mali, cu statele terțe participante. COPS, care exercită controlul politic și conducerea strategică a EUTM Mali, ar trebui să țină cont de punctele de vedere exprimate de CoC.

               (4)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării. În consecință, Danemarca nu participă la adoptarea prezentei decizii, nu este obligată în temeiul acesteia și nici nu face obiectul aplicării sale,

         ADOPTĂ PREZENTA DECIZIE:
   Articolul 1
   Instituire și mandat
   Se instituie un Comitet al contribuitorilor (CoC) la misiunea militară a Uniunii Europene în vederea unei contribuții la instruirea forțelor de securitate maliene (EUTM Mali). Mandatul său este stabilit prin concluziile Consiliului European de la Nisa din 7, 8 și 9 decembrie 2000 și prin ale celui de la Bruxelles din 24 și 25 octombrie 2002.
   Articolul 2
   Componență
   (1)   CoC este format din următorii membri:

               —

               reprezentanți ai tuturor statelor membre,

               —

               reprezentanți ai statelor terțe care participă la EUTM Mali oferind contribuții semnificative.

         (2)   La reuniunile CoC poate, de asemenea, să participe un reprezentant al Comisiei.
   Articolul 3
   Informații din partea comandantului misiunii UE
   CoC primește informații din partea comandantului misiunii UE.
   Articolul 4
   Președinția
   CoC este prezidat de Înaltul Reprezentant al Uniunii pentru afaceri externe și politica de securitate sau de reprezentantul acestuia, în strânsă consultare cu președintele Comitetului militar al Uniunii Europene sau cu reprezentantul acestuia.
   Articolul 5
   Reuniuni
   (1)   CoC este convocat periodic de către președinte. Atunci când circumstanțele o impun, se pot convoca reuniuni de urgență la inițiativa președintelui sau la cererea unui membru.
   (2)   Președintele distribuie, în prealabil, o ordine de zi provizorie și documente referitoare la reuniune. Președintele este responsabil de comunicarea rezultatelor dezbaterilor din cadrul CoC către COPS.
   Articolul 6
   Confidențialitate
   (1)   În conformitate cu Decizia 2013/488/UE a Consiliului din 23 septembrie 2013 (2), regulamentul de securitate al Consiliului se aplică reuniunilor și procedurilor din cadrul CoC. În special, reprezentanții din cadrul CoC trebuie să dețină autorizații de securitate adecvate.
   (2)   Deliberările CoC fac obiectul obligației de păstrare a secretului profesional, cu excepția cazurilor în care CoC decide în unanimitate contrariul.
   Articolul 7
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 12 noiembrie 2013.

            Pentru Comitetul politic și de securitate

            Președintele

         W. STEVENS

      (1)  JO L 14, 18.1.2013, p. 19

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1)


title: 2013/592/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/277

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2011
   (2013/592/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (Regulamentul privind agenția) (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0103/2013),

               1.

               acordă directorului executiv al Agenției Europene a Căilor Ferate descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 145.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției Europene a Căilor Ferate pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2011, însoțit de răspunsurile agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (Regulamentul privind agenția) (4), în special articolul 39,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru transport și turism (A7-0103/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene a Căilor Ferate (denumită în continuare „agenția”) aferente exercițiului financiar 2011 și cu privire la legalitatea și regularitatea operațiunilor subiacente;

                  B.

                  întrucât la 10 mai 2012 Parlamentul a acordat directorului executiv al agenției descărcarea de gestiune pentru execuția bugetului agenției aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele:

                              —

                              regreta faptul că erorile din previziunile bugetare au dus la anularea sau amânarea anumitor investiții; îndemna agenția să informeze de îndată autoritatea care acordă descărcarea de gestiune cu privire la măsurile aplicate pentru a permite previziuni de cheltuieli mai bune;

                              —

                              reamintea că agenția a reportat deja fonduri importante din exercițiul financiar 2008, respectiv 2009, în exercițiul financiar 2010; considera că astfel de încălcări grave ale principiului bugetar al anualității nu mai pot fi acceptate în viitor și că, în cazul unei noi încălcări a acestui principiu bugetar, ar trebui să se refuze acordarea descărcării de gestiune; solicita agenției să ia fără întârziere măsurile de remediere necesare;

                              —

                              considera că agenția nu a soluționat în mod adecvat problema reportării creditelor de la un exercițiu financiar la următorul; reamintea importanța principiului bugetar al anualității; solicita agenției să informeze autoritatea care acordă descărcarea de gestiune cu privire la acțiunile întreprinse pentru îmbunătățirea execuției bugetului anual și pentru reducerea reportărilor de credite bugetare;

                              —

                              îndemna agenția să elaboreze un plan multianual care să transpună obiectivele pe termen lung în sarcini multianuale și indicatori-cheie de performanță aferenți; a subliniat faptul că acest lucru ar ameliora furnizarea către părțile interesate de informații cu privire la obiectivele, activitățile, prioritățile strategice și alocarea resurselor agenției;

                              —

                              invita agenția să pună în aplicare recomandările Serviciului de Audit Intern (IAS) legate de auditul privind gestiunea resurselor umane realizat de IAS în 2009;

                  C.

                  întrucât, în conformitate cu Raportul privind conturile anuale ale agenției pentru 2011 (7), bugetul agenției pentru exercițiul 2011 a fost de 25 988 665 EUR, față de 24 147 240 EUR în 2010, ceea ce reprezintă o creștere de 7,62 % față de exercițiul anterior,

         Gestiunea bugetară și financiară

                  1.

                  constată, pe baza raportului anual de activitate (RAA) al agenției, că au fost angajate 95 % din credite, iar 81 % au fost utilizate pentru plăți; observă în special că:

                              —

                              la titlul I – „Cheltuieli de personal”, creditele angajate totale s-au ridicat la 15 930 664 EUR (100 %), din care 99 % au fost utilizate pentru executarea de plăți (15 710 948 EUR), iar 1 % au fost reportate în 2012 (219 716 EUR);

                              —

                              la titlul II – „Cheltuieli administrative”, creditele angajate totale s-au ridicat la 2 212 548 EUR (aproape 100 %), din care 75 % au fost utilizate pentru executarea de plăți (1 649 635 EUR), iar 25 % au fost reportate în 2012 (562 913 EUR);

                              —

                              la titlul III – „Cheltuieli operaționale”, creditele angajate totale s-au ridicat la 6 495 020 EUR (83 %), din care 47 % au fost utilizate pentru executarea de plăți (3 659 761 EUR), iar 36 % au fost reportate în 2012 (2 835 259 EUR);

                  2.

                  observă că rata plăților raportate la creditele bugetare s-a îmbunătățit pentru toate titlurile, însă a rămas scăzută pentru titlul III, situându-se la 47 % (39 % în 2010); solicită agenției să ia noi măsuri pentru a soluționa această situație, deoarece contravine principiului anualității și să raporteze autorității bugetare în consecință;

         Personal

                  3.

                  remarcă, în raportul Curții de Conturi, că agenția va trebui să înlocuiască jumătate din personalul său operațional în perioada 2013-2015; solicită agenției să informeze autoritatea care acordă descărcarea de gestiune cu privire la acțiunile întreprinse pentru gestionarea acestei situații dificile care ar putea cauza perturbări semnificative ale activităților operaționale ale agenției;

         Două sedii

                  4.

                  ia act de faptul că agenția recunoaște că utilizarea a două sedii conduce la pierderi de eficiență și costuri suplimentare; remarcă, de asemenea, că agenția depune toate eforturile pentru a reduce la minimum impactul negativ al deciziei privind sediul său;

                  5.

                  constată, din RAA, că faza de pregătire a proiectului de creștere a capacității sediului din Valenciennes a fost finalizată; observă, în plus, că lucrările de îmbunătățire a sediului din Lille au fost amânate din lipsă de resurse;

         Sistemul contabil

                  6.

                  remarcă, din RAA, că agenția și-a actualizat Manualul de proceduri financiare pentru utilizarea modulelor de flux de lucru pe bază de angajamente (ABAC) și de active ABAC; observă, în plus, că modulul de active ABAC a fost implementat în 2011;

                  7.

                  salută punerea în aplicare de către agenție, de la 1 septembrie 2010, a unui sistem centralizat de înregistrare a facturilor primite; subliniază că această măsură este necesară pentru a asigura înregistrarea la timp a tuturor facturilor și contribuie la evitarea întârzierilor în procesarea plăților;

         Reportarea creditelor

                  8.

                  remarcă, din raportul Curții de Conturi, că au fost reportate în 2012 credite în valoare de 3 617 887 EUR; solicită agenției să ia noi măsuri pentru a soluționa această situație, deoarece contravine principiului bugetar al anualității;

         Proceduri de recrutare

                  9.

                  constată, din raportul Curții de Conturi, că agenția și-ar putea îmbunătăți procedurile de recrutare pentru a asigura transparența deplină și un tratament egal candidaților; invită agenția să informeze autoritatea care acordă descărcarea de gestiune cu privire la măsurile luate pentru a îmbunătăți procedurile de recrutare; consideră că unele dispoziții din Statutul funcționarilor pot crea sarcini administrative considerabile; solicită, prin urmare, Comisiei să permită introducerea unui anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  10.

                  ia act, din RAA, că recrutările de personal s-au desfășurat conform previziunilor, cu o rată de neocupare de 2,78 % la sfârșitul exercițiului; remarcă, în plus, că la sfârșitul exercițiului 2011 efectivul de personal se ridica la 140 de agenți temporari și 14 alte persoane (agenți contractuali și experți naționali detașați);

         Conflictele de interese

                  11.

                  solicită agenției să examineze și să interzică posibilele conflicte de interese atunci când recrutează experți și personal din cadrul sectorului pe care îl supervizează;

         Auditul intern

                  12.

                  ia act, din informațiile furnizate de agenție, de faptul că IAS a realizat în 2011 un audit intitulat „Managementul de specialitate în domeniul interoperabilității” pentru a oferi asigurări rezonabile cu privire la adecvarea și eficacitatea sistemului de control intern privind managementul de specialitate în domeniul interoperabilității din cadrul agenției; constată că, pe baza rezultatelor auditului, IAS a formulat șase recomandări, două dintre care au fost apreciate ca „foarte importante”, trei ca „importante” și una ca „dezirabilă”; solicită agenției să dea curs recomandărilor IAS și să informeze autoritatea care acordă descărcarea de gestiune cu privire la măsurile luate;

                  13.

                  salută inițiativa agenției de a institui la sfârșitul lui 2007 o structură de audit intern ce vizează furnizarea de sprijin și consiliere directorului executiv și conducerii agenției cu privire la controlul intern, evaluarea riscurilor și auditul intern; remarcă, în plus, că activitatea din 2011 a structurii de audit intern a vizat acordarea de sprijin conducerii pentru evaluarea anuală a celor 16 standarde de control intern, revizuirea cadrului de gestionare a riscurilor, coordonarea exercițiului de evaluare a riscurilor din 2011 și elaborarea unei politici specifice privind gestionarea conflictelor de interese din cadrul agenției;

                  14.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (8) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 145.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 164, 30.4.2004, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 229.

         (7)  Raportul privind conturile anuale pentru 2011, p. 6.

         (8)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2013/229/UE: Decizia Consiliului din 14 mai 2013 privind lansarea schimbului automatizat de date în ceea ce privește datele dactiloscopice în România

text:
               24.5.2013

               RO

               Jurnalul Oficial al Uniunii Europene

               L 138/11

         DECIZIA CONSILIULUI
   din 14 mai 2013
   privind lansarea schimbului automatizat de date în ceea ce privește datele dactiloscopice în România
   (2013/229/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organismelor, ale oficiilor și ale agențiilor Uniunii adoptate anterior intrării în vigoare a Tratatului de la Lisabona continuă să producă efecte juridice până la abrogarea, anularea sau modificarea respectivelor acte ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI dispune că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (5)

               România a completat chestionarul privind protecția datelor și chestionarul referitor la schimbul de date dactiloscopice.

               (6)

               România a derulat cu succes un test-pilot împreună cu Austria.

               (7)

               A fost efectuată o vizită de evaluare în România și echipa de evaluare austriacă a elaborat un raport privind vizita de evaluare respectivă, care a fost transmis grupului de lucru competent al Consiliului.

               (8)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitor la schimbul de date dactiloscopice,

         ADOPTĂ PREZENTA DECIZIE:
   Articolul 1
   În scopul căutării automatizate a datelor dactiloscopice, România a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolului 9 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 mai 2013.

            Pentru Consiliu

            Președintele

         M. NOONAN

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia 2013/186/PESC a Consiliului din 22 aprilie 2013 de modificare a Deciziei 2012/739/PESC privind măsuri restrictive împotriva Siriei

text:
                  23.4.2013

                  RO

                  Jurnalul Oficial al Uniunii Europene

                  L 111/101

         DECIZIA 2013/186/PESC A CONSILIULUI
         din 22 aprilie 2013
         de modificare a Deciziei 2012/739/PESC privind măsuri restrictive împotriva Siriei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         întrucât:

                     (1)

                     La 29 noiembrie 2012, Consiliul a adoptat Decizia 2012/739/PESC privind măsuri restrictive împotriva Siriei (1).

                     (2)

                     La 18 februarie 2013, Consiliul a afirmat că regimul de sancțiuni împotriva Siriei ar trebui să fie evaluat și revizuit pentru a sprijini și a ajuta opoziția.

                     (3)

                     Consiliul consideră că este necesar să se introducă derogări de la anumite măsuri restrictive în scopul de a ajuta populația civilă siriană, în special în scopul de a răspunde preocupărilor umanitare, a reinstaura viața normală, a menține serviciile de bază, a sprijini reconstrucția, a reinstaura activitatea economică normală, precum și în alte scopuri civile. Consiliul consideră că, în procesul de stabilire a derogărilor, ar trebui să fie consultată Coaliția națională siriană a forțelor de opoziție și a forțelor revoluționare, pe care UE o acceptă ca reprezentant legitim al poporului sirian.

                     (4)

                     În acest context, Consiliul a decis să modifice măsurile privind interdicția referitoare la importurile de petrol, interdicția referitoare la exporturile de echipamente și tehnologie esențiale pentru sectoare-cheie ale industriei petrolului și gazelor naturale din Siria și interdicția referitoare la investițiile în industria petrolieră siriană.

                     (5)

                     Este necesar ca Uniunea să continue să acționeze pentru a pune în aplicare anumite măsuri.

                     (6)

                     Decizia 2012/739/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Decizia 2012/739/PESC a Consiliului se modifică după cum urmează:

                        1.

                        Se introduc următoarele articole:

                           „Articolul 6a
                           Prin derogare de la articolul 6 alineatele (1) și (2), pentru a ajuta populația civilă siriană, în special pentru a răspunde preocupărilor umanitare, a reinstaura viața normală, a menține serviciile de bază, a sprijini reconstrucția, a reinstaura activitatea economică normală, precum și în alte scopuri civile, autoritățile competente ale unui stat membru pot autoriza achiziționarea, importul sau transportul din Siria de țiței și produse petroliere, precum și furnizarea de finanțare sau asistență financiară, inclusiv produse financiare derivate, precum și asigurări și reasigurări, cu condiția îndeplinirii următoarelor cerințe:

                                       (a)

                                       Coaliția națională siriană a forțelor de opoziție și a forțelor revoluționare a fost consultată în prealabil de către respectivul stat membru;

                                       (b)

                                       activitățile respective nu sunt desfășurate, în mod direct sau indirect, în beneficiul unei persoane sau entități menționate la articolul 25 alineatul (1); și

                                       (c)

                                       activitățile respective nu încalcă niciuna dintre interdicțiile prevăzute de prezenta decizie.

                                 Respectivul stat membru informează celelalte state membre în legătură cu orice autorizație acordată în temeiul prezentului articol.”

                           „Articolul 9a
                           Prin derogare de la articolul 8 alineatele (1) și (2), pentru a ajuta populația civilă siriană, în special pentru a răspunde preocupărilor umanitare, a reinstaura viața normală, a menține serviciile de bază, a sprijini reconstrucția, a reinstaura activitatea economică normală, precum și în alte scopuri civile, autoritățile competente ale unui stat membru pot autoriza vânzarea, furnizarea sau transferul de echipament și tehnologie esențiale pentru sectoarele-cheie ale industriei gazelor naturale și petrolului din Siria menționate la articolul 8 alineatul (1), sau către întreprinderi siriene sau deținute de Siria implicate în sectoarele respective în afara Siriei, precum și furnizarea de asistență sau instruire tehnică și alte servicii conexe, precum și finanțare sau asistență financiară, cu condiția îndeplinirii următoarelor cerințe:

                                       (a)

                                       Coaliția națională siriană a forțelor de opoziție și a forțelor revoluționare a fost consultată în prealabil de către respectivul stat membru;

                                       (b)

                                       activitățile respective nu sunt desfășurate, în mod direct sau indirect, în beneficiul unei persoane sau entități menționate la articolul 25 alineatul (1); și

                                       (c)

                                       activitățile respective nu încalcă niciuna dintre interdicțiile prevăzute de prezenta decizie.

                                 Respectivul stat membru informează celelalte state membre în legătură cu orice autorizație acordată în temeiul prezentului articol.”

                           „Articolul 14a
                           Prin derogare de la articolul 13 literele (a), (c) și (e), pentru a ajuta populația civilă siriană, în special pentru a răspunde preocupărilor umanitare, a reinstaura viața normală, a menține serviciile de bază, a sprijini reconstrucția, a reinstaura activitatea economică normală, precum și în alte scopuri civile, autoritățile competente ale unui stat membru pot autoriza acordarea de împrumuturi sau credite financiare sau achiziționarea sau extinderea unei participații la întreprinderile din Siria care sunt implicate în cadrul industriei petroliere siriene în sectoarele de explorare, producție sau rafinare, sau întreprinderilor siriene sau aflate în proprietate siriană implicate în sectoarele respective în afara Siriei, sau pentru constituirea oricăror societăți mixte cu întreprinderi din Siria care sunt implicate în cadrul industriei petroliere siriene în sectoarele de explorare, producție sau rafinare, și cu sucursale sau filiale controlate de acestea, cu condiția îndeplinirii următoarelor cerințe:

                                       (a)

                                       Coaliția națională siriană a forțelor de opoziție și a forțelor revoluționare a fost consultată în prealabil de către respectivul stat membru;

                                       (b)

                                       activitățile respective nu sunt desfășurate, în mod direct sau indirect, în beneficiul unei persoane sau entități menționate la articolul 25 alineatul (1); și

                                       (c)

                                       activitățile respective nu încalcă niciuna dintre interdicțiile prevăzute de prezenta decizie.

                                 Respectivul stat membru informează celelalte state membre în legătură cu orice autorizație acordată în temeiul prezentului articol.”.

                        2.

                        Articolul 31 se înlocuiește cu următorul text:

                           „Articolul 31

                              (1)   Prezenta decizie se aplică până la 1 iunie 2013. Aceasta se reexaminează permanent. Se reînnoiește sau se modifică, după caz, în cazul în care Consiliul consideră că obiectivele acesteia nu au fost atinse.

                              (2)   Derogările prevăzute la articolele 6a, 9a și 14a se revizuiesc înainte de data expirării prezentei decizii, ținând seama de contribuția lor la acordarea de ajutor populației civile siriene.”.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Luxemburg, 22 aprilie 2013.

                  Pentru Consiliu

                  Președintele

               C. ASHTON

            (1)  JO L 330, 30.11.2012, p. 21.


title: 2009/453/CE: Decizia Comisiei din 11 iunie 2009 de încheiere a procedurii antidumping privind importurile de sodiu metalic originar din Statele Unite ale Americii

text:
               12.6.2009

               RO

               Jurnalul Oficial al Uniunii Europene

               L 149/76

      DECIZIA COMISIEI

   din 11 iunie 2009
   de încheiere a procedurii antidumping privind importurile de sodiu metalic originar din Statele Unite ale Americii
   (2009/453/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea comitetului consultativ,
   întrucât:
   1.   PROCEDURA

   1.1.   Inițierea procedurii

               (1)

               La 23 iulie 2008, Comisia a anunțat, printr-un aviz publicat în Jurnalul Oficial al Uniunii Europene
                   (2) (denumit în continuare „avizul de inițiere”), inițierea unei proceduri antidumping privind importurile în Comunitate de sodiu în vrac originar din Statele Unite ale Americii (denumite în continuare „SUA”), înregistrat în mod obișnuit la codul NC ex 2805 11 00 (denumit în continuare „produsul în cauză”).

               (2)

               Procedura a fost inițiată în urma unei reclamații depuse la 10 iunie 2008 de unicul producător comunitar, Métaux Spéciaux (MSSA SAS) (denumit în continuare „reclamantul”).

               (3)

               La 23 iulie 2008, Comisia a inițiat o anchetă antisubvenție privind importurile de același produs originar din SUA (3). Această anchetă a fost încheiată prin Decizia 2009/452/CE a Comisiei (4).

         1.2.   Părțile interesate și vizitele de verificare

               (4)

               Comisia a anunțat oficial reclamantul, unicul producător-exportator cunoscut din SUA, importatorii și utilizatorii cunoscuți a fi interesați și reprezentanții din SUA cu privire la inițierea procedurii. Părților interesate li s-a acordat posibilitatea de a-și face cunoscute în scris punctele de vedere și de a solicita o audiere până la termenul fixat în avizul de inițiere.

               (5)

               Comisia a trimis chestionare tuturor părților cunoscute a fi interesate și a primit răspunsuri de la reprezentanții SUA, de la unicul producător-exportator din SUA (denumit în continuare „producător-exportator cooperant”), de la reclamant și de la trei utilizatori comunitari.

               (6)

               Comisia a căutat și a verificat toate informațiile considerate necesare pentru stabilirea provizorie a dumpingului, a prejudiciului cauzat și a interesului comunitar și a efectuat vizite de verificare la sediile următoarelor societăți:

                              Producător comunitar:

                                       —

                                       Métaux Spéciaux (MSSA SAS), Saint-Marcel, Franța

                              Producător-exportator din SUA:

                                       —

                                       E.I. DuPont De Nemours and Company, Wilmington, Delaware

                              Comerciant afiliat din Elveția:

                                       —

                                       DuPont De Nemours International S.A., Geneva

                              Utilizatori comunitari:

                                       —

                                       Rohm and Haas Europe Sàrl, Morges, Elveția

                                       —

                                       Evonik Degussa GmbH, Frankfurt, Germania.

         1.3.   Perioada de anchetă și perioada examinată

               (7)

               Ancheta privind dumpingul și prejudiciul s-a desfășurat în perioada cuprinsă între 1 iulie 2007 și 30 iunie 2008 (denumită în continuare „perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2005 și sfârșitul perioadei de anchetă (denumită în continuare „perioada examinată”).

         2.   RETRAGEREA PLÂNGERII ȘI ÎNCHEIEREA PROCEDURII

               (8)

               Printr-o scrisoare adresată Comisiei la 1 aprilie 2009, reclamantul și-a retras în mod oficial plângerea. Conform reclamantului, retragerea a fost determinată de modificarea circumstanțelor.

               (9)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care plângerea este retrasă, cu excepția cazului în care încheierea procedurii nu ar fi în interesul comunitar.

               (10)

               Comisia a considerat că prezenta procedură ar trebui încheiată, întrucât ancheta nu a identificat niciun argument care să arate că încheierea ar afecta interesul comunitar. Părțile interesate au fost informate în consecință și li s-a acordat posibilitatea de a prezenta observații. Cu toate acestea, nu s-au primit observații care să arate că încheierea ar afecta interesul comunitar.

               (11)

               Prin urmare, Comisia a concluzionat că procedura antidumping privind importurile în Comunitate de sodiu în vrac originar din SUA ar trebui încheiată fără instituirea de măsuri antidumping,

         DECIDE:
   Articol unic
   Procedura antidumping privind importurile de sodiu în vrac originar din Statele Unite ale Americii, înregistrat la codul NC ex 2805 11 00, se încheie.

      Adoptată la Bruxelles, 11 iunie 2009.

            Pentru Comisie

         Catherine ASHTON

            Membru al Comisiei

      (1)  JO L 56, 6.3.1996, p. 1.

      (2)  JO C 186, 23.7.2008, p. 32.

      (3)  JO C 186, 23.7.2008, p. 35.

      (4)  A se vedea pagina 74 din prezentul Jurnal Oficial.


title: Decizia (UE) 2016/1570 a Parlamentului European din 28 aprilie 2016 privind descărcarea de gestiune pentru execuția bugetului Oficiului European de Poliție (Europol) aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/361

         DECIZIA (UE) 2016/1570 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Oficiului European de Poliție (Europol) aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Oficiului European de Poliție pentru exercițiul financiar 2014,

               —

               având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2014, însoțit de răspunsul oficiului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a oficiului în ceea ce privește execuția bugetară pentru exercițiul financiar 2014 (05584/2016 – C8-0084/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (4), în special articolul 43,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0122/2016),

               1.

               acordă directorului Oficiului European de Poliție descărcarea de gestiune pentru execuția bugetului oficiului aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Oficiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 324.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 121, 15.5.2009, p. 37.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.